Diari Oficial de la Generalitat Valenciana


Sumari del DOGV 4404, del 23-12-2002 (2002/14754)

RESOLUCIÓ de 21 de juny de 2002, del director general del Servici Valencià d'Ocupació i Formació, de minoració de crèdit per import de sis milions sis-cents cinquanta-sis mil sis-cents euros (6.656.600 euros) en el capítol IV «Transferències corrents» dels programes 322.10 «Foment de l'Ocupació», 322.20 «Formació Professional Ocupacional» i 322.40 «Intermediació Laboral» .
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4404

Data del DOGV
:   23-12-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/14184


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 21 de juny de 2002, del director general del Servici Valencià d'Ocupació i Formació, de minoració de crèdit per import de sis milions sis-cents cinquanta-sis mil sis-cents euros (6.656.600 euros) en el capítol IV «Transferències corrents» dels programes 322.10 «Foment de l'Ocupació», 322.20 «Formació Professional Ocupacional» i 322.40 «Intermediació Laboral» .[2002/14679]
  
La Llei 10/2001, de 27 de desembre del 2001 de Pressupostos de la Generalitat Valenciana per a l'any 2002, va aprovar el pressupost del Servici Valencià d'Ocupació i formació en el annex de transferències corrents i de capital del qual inclou nombroses línies de subvenció destinades a atendre els objectius adscrits als projectes que financen la política activa d'ocupació de l'any 2002 corresponent a la Comunitat Valenciana, finançats parcialment per fons procedents del Ministeri de Treball i Afers Socials, a través d'ell, i de l'Institut Nacional d'Ocupació.
  
En el procés d'elaboració del Projecte de Pressupostos de la Generalitat Valenciana per a l'any 2002 es va seguir com a criteri per a calcular la quantia dels fons finalistes, que l'import seria igual que l'establit per a l'exercici 2002, i va resultar com a dotació inicial en el pressupost de la Generalitat Valenciana un import de 354.102.462 euros.
  
L'Ordre TAS/787/2002, de 25 de març, del Ministeri de Treball i Afers Socials, distribueix territorialment per a l'exercici 2002 les subvencions corresponents a programes de suport a la creació d'ocupació, ajudes prèvies a la jubilació ordinària en el Sistema de la Seguretat Social, formació professional ocupacional, escoles-taller, cases d'Oficis i tallers d'Ocupació, segons la qual corresponen a la Comunitat Valenciana fons per import total de 322.226.822 euros, import inferior al previst en el procés d'elaboració del pressupost 2002 (-6.656.580 euros).
  
En aplicació del criteri de flexibilitat arreplegat en l'article 5 de l'Ordre TAS/787/2002, s'ha procedit a la redistribució dels crèdits inicialment assignats als diferents programes tot respectant els termes percentuals establits per als programes cofinançats pel Fons Social Europeu.
  
Vist l'informe de l'interventor delegat en el Servici Valencià d'Ocupació i Formació de data 12 de juny del 2002.
  
D'acord amb tot això, i en aplicació del que disposa l'article 69 del Reial Decret Legislatiu 1091/1988, de 23 de setembre, pel qual s'aprova el Text Refós de la Llei General Pressupostària; en l'article 33 de la Llei d'Hisenda Pública de la Generalitat Valenciana; en els articles 18 i 20 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002, i de l'article 25.2 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i de la desena regla a.2 de la Instrucció 01/2002, de 30 d'abril de 2002, del director general del SERVEF, per la qual es regula el procediment de gestió del pressupost del SERVEF per a l'exercici 2002, resolc
  
Primer
  
Minoració de crèdits en l'aplicació pressupostària 14.87.263.58.8 per import de 2.929.240 euros.
  
Segon
  
Minoració de crèdits en l'aplicació pressupostària 69.59.548.29.3 per import de 3.282.730 euros.
  
Tercer
  
Minoració de crèdits en l'aplicació pressupostària 12.21.370.37.0 per import de 444.610 euros.
  
Quart
  
Modificació de l'annex de transferències corrents dels programes pressupostaris 322.10 «Foment de l'Ocupació», 322.20 «Formació Professional Ocupacional» i 322.40 «Intermediació Laboral» en les línies de subvenció i pels imports que es detallen:
  
València, 21 de juny del 2002.- El director general del SERVEF: Joaquín Martínez Gómez.